ออมสินพร้อมสำรองจ่ายเงินชดเชยผู้ประสบภัยน้ำท่วม
ออมสิน พร้อมสำรองจ่ายเงินชดเชยผู้ประสบภัยภาคใต้ ครัวเรือนละ 5,000 บาท ตามนโยบายรัฐ
7 เม.ย. 2554

ออมสิน พร้อมสำรองจ่ายเงินชดเชยผู้ประสบภัยภาคใต้ ครัวเรือนละ 5,000 บาท ตามนโยบายรัฐ
นายเลอศักดิ์ จุลเทศ ผู้อำนวยการธนาคารออมสิน  เปิดเผยว่า ธนาคารออมสินมีความพร้อมทั้งเรื่องสภาพคล่อง และระบบคอมพิวเตอร์ เพื่อรองรับการเป็นตัวแทนรัฐบาลใน
การจ่ายเงินเพื่อช่วยเหลือผู้ประสบภัยพิบัติในภาคใต้ ครัวเรือนละ 5,000 บาท ตามนโยบายของรัฐบาลที่ต้องให้จ่ายผ่านสาขาธนาคารออมสินในพื้นที่ใกล้เคียงผู้ประสบภัย ซึ่งธนาคารออมสินจะไม่มีคิดค่าธรรมเนียม หรือค่าใช้จ่ายในการดำเนินงานจากรัฐบาล เช่นเดียวกับกรณีที่เบิกจ่ายเงินช่วยเหลือผู้ประสบภัยน้ำท่วมในเขตพื้นที่ภาคกลางและอีสานก่อนหน้านี้จำนวนกว่า 6.2 แสนราย เป็นเงินรวมกว่า 3,000 ล้านบาท 
ทั้งนี้  คาดว่าเมื่อกรมบรรเทาและป้องกันสาธารณะภัย (ปภ.) สามารถสรุปรายชื่อผู้ที่ได้รับผลกระทบส่งมาให้ ธนาคารก็พร้อมที่จะจ่ายเงินให้ทันที โดยต้องใช้หลักฐานคือ บัตรประชาชนเป็นการยืนยัน คาดว่าจะสามารถจ่ายเงินช่วยเหลือได้ครบทั้งหมดภายใน 1 เดือนหลังจากที่ได้รายชื่อแล้ว ซึ่งขณะนี้ยังไม่มีการแจ้งรายชื่อมาเพราะอยู่ระหว่างการสำรวจความเสียหาย